ലോറിയുടെ കാബിനില് കമ്ബി തുളച്ചുകയറി അപകടം ആലുവ: മൂവാറ്റുപുഴയ്ക്ക് കമ്ബിയുമായി പോകുകയായിരുന്ന ട്രെയിലര് ലോറിയിലെ കമ്ബി അതേലോറിയുടെ കാബിനിലേക്ക് തുളച്ചുകയറി. ആലുവ പെരുമ്ബാവൂര് ദേശസാത്കൃത റോഡില് കുട്ടമശേരി ആനിക്കാട് കവലയില് ഇന്നലെ വൈകിട്ട് അഞ്ചരയോടെയാണ് അപകടം. ലോറിയുടെ മുമ്ബില് പോകുകയായിരുന്ന കാര് പെട്ടെന്ന് ബ്രേക്കിട്ടപ്പോള് ലോറിയുടെ ഡ്രൈവറും ബ്രേക്കിട്ടതിനെത്തുടര്ന്ന് വലിയ കമ്ബികളുമായി പോകുകയായിരുന്ന ലോറിയിലെ കമ്ബി മുഴുവന് അതേ ലോറിയുടെ കാബിനിലേക്ക് തുളഞ്ഞ് കയറുകയായിരുന്നു. ഇതേത്തുടര്ന്ന് വണ്ടി തിരിക്കാന് പറ്റാത്ത അവസ്ഥയിലായി. കുറച്ചുനേരം ഗതാഗത തടസമുണ്ടായി. കമ്ബി കാബിനിലേക്ക് തുളച്ച് കയറിയെങ്കിലും പരിക്കേല്ക്കാതെ ഡ്രൈവര് രക്ഷപെട്ടു.